I nat kolliderede to biltyve med høj hastighed mod et hus på Kirkedalen i Svenstrup. Bilen de kørte i var stjålet tidligere på aftenen, og de to tyve stak af med det samme. Politiet har været ude med en hundepatrulje, men sporet ender brat, og ifølge vagtchefen, kan det skyldes, at de er blevet samlet op af en anden bil. Politiet har ingen signalement af gerningsmændene, men oplysninger i sagen kan gives til politiet på telefon 114.

Opsummering:
Sporet efter to biltyve, og knap så habile førere, ender brat efter et uheld i Svenstrup.